stanford-oval/wikipedia huggingface dataset:
พระราชวังดุสิต
สถานที่ภายในพระราชวังดุสิต > พระที่นั่ง > พระที่นั่งอัมพรสถาน

พระที่นั่งอัมพรสถาน เป็นพระที่นั่งที่สร้างขึ้นในปีเดียวกับที่สร้างพระที่นั่งวิมานเมฆเสร็จ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระที่นั่งขึ้นอีกองค์หนึ่งทางด้านตะวันตกเฉียงเหนือของพระที่นั่งอนันตสมาคม ซึ่งในเวลานั้นเรียกว่า สวนแง่เต๋ง (แปลว่า สีงา) และทรงตั้งนามให้พระที่นั่งองค์ใหม่ว่า พระที่นั่งอัมพรสถาน
พระสถิตย์นิมานการ (ม.ร.ว. ชิด อิศรศักดิ์) เจ้ากรมโยธาธิการ ได้ดำเนินการก่อสร้างอยู่หลายปี ครั้นถึง ร.ศ. 125 (พ.ศ. 2449) ทรงพระกรุณาโปรดเกล้าฯ ให้พระยาสุขุมนัยวินิต (ต่อมาคือ เจ้าพระยายมราช (ปั้น สุขุม)) มารับราชการในตำแหน่งเสนาบดีกระทรวงโยธาธิการ จึงได้เป็นผู้อำนวยการก่อสร้างพระที่นั่งต่อมาจนเสด็จในปีนั้นและการเฉลิมพระที่นั่งนั้น เป็นงานใหญ่ตั้งแต่วันที่ 18 - 22 กุมภาพันธ์ ร.ศ. 125 (พ.ศ. 2449) แต่ที่จริงโหรทำนายว่าควรจะเอาเป็นวันในปลายเดือนธันวาคม แต่มิโปรดเนื่องจากอากาศนั้นหนาวเย็น
พระบาทสมเด็จพระจุลจอมเกล้าเจ้าอยู่หัวเสด็จสวรรคตที่ชั้น 3 ของพระที่นั่งอัมพรสถาน เมื่อพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว เสด็จมาประทับ ณ พระที่นั่งองค์นี้ ได้ประทับแค่เพียงชั้น 2 เท่านั้น เพราะชั้น 3 ถือว่าเป็นที่ประทับของพระบาทสมเด็จพระจุลจอมเกล้าเจ้าอยู่หัว
ใน พ.ศ. 2493 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ภายหลังเสด็จฯ จากประเทศสวิตเซอร์แลนด์นิวัติพระนคร ได้ประทับ ณ พระที่นั่งอัมพรสถาน ก่อนจะทรงพระกรุณาโปรดเกล้าฯ ให้จัดการพระราชพิธีราชาภิเษกสมรสกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระราชพิธีบรมราชาภิเษก
พระที่นั่งอัมพรสถาน เป็นสถานที่เสด็จพระราชสมภพของพระบาทสมเด็จพระวชิรเกล้าเจ้าอยู่หัว, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี นอกจากนี้ยังเป็นสถานที่ประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
สถานที่ภายในพระราชวังดุสิต > พระที่นั่ง > พระที่นั่งอุดรภาค

เป็นหนึ่งในพระที่นั่งในหมู่พระที่นั่งอัมพรสถาน สร้างขึ้นบริเวณทางทิศเหนือของพระที่นั่งอัมพรสถานโดยมีสะพานเหล็กหล่อเชื่อมองค์พระที่นั่งทั้ง 2 เข้าด้วยกัน เป็นที่ประทับในสมเด็จพระปิตุจฉาเจ้า สุขุมาลมารศรี พระอัครราชเทวี และสมเด็จพระเจ้าบรมวงศ์เธอ เจ้าฟ้าสุทธาทิพยรัตน์ สุขุมขัตติยกัลยาวดี กรมหลวงศรีรัตนโกสินทร
สถานที่ภายในพระราชวังดุสิต > พระที่นั่ง > พระที่นั่งประจิมภาค

เป็นหนึ่งในพระที่นั่งในหมู่พระที่นั่งอัมพรสถาน สร้างบริเวณด้านหลังปีกทางทิศเหนือของพระที่นั่งอัมพรสถานติดกับคลองเม่งเส็ง เป็นที่ประทับของพระวิมาดาเธอ กรมพระสุทธาสินีนาฎ ปิยมหาราชปดิวรัดา กับ สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา และสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี รวมทั้งเจ้าจอมก๊กออ มีลักษณะเป็นอาคารก่ออิฐถือปูนสี่เหลี่ยมผืนผ้า สูง 2 ชั้น ด้านที่ติดกับคลองเม่งเส็จทำเป็นระเบียงไม้ยืดลงไปในคลอง ปัจจุบันพระที่นั่งประจิมภาคถูกผนวกรวมเข้าเป็นส่วนหนึ่งของพระที่นั่งอัมพรสถาน
สถานที่ภายในพระราชวังดุสิต > พระที่นั่ง > พระที่นั่งราชฤทธิ์รุ่งโรจน์

เป็นหนึ่งในพระที่นั่งในหมู่พระที่นั่งอัมพรสถาน ก่อสร้างด้วยสถาปัตยกรรมแบบบาโรก เดิมเป็นเพียงตำหนัก เป็นที่ประทับในพระเจ้าบรมวงศ์เธอ พระองค์เจ้าอุรุพงศ์รัชสมโภช ในรัชสมัยพระบาทสมเด็จพระมงกุฎเกล้าเจ้าอยู่หัวทรงยกฐานะให้เป็นพระตำหนัก แต่ทว่าในแผนที่พระราชวังดุสิตในสมัยรัชกาลที่ 7 ระบุว่าพระที่นั่งราชฤทธิ์รุ่งโรจน์ จึงสันนิษฐานว่ามีการยกขึ้นเป็นพระที่นั่งในสมัยรัชกาลที่ 7 แต่ยังไม่สามารถหาเอกสารมาอ้างอิงเพิ่มเติมได้
สถานที่ภายในพระราชวังดุสิต > พระที่นั่ง > พระที่นั่งนิยมทัศนาณ

เป็นพระที่นั่งที่สร้างขึ้นบริเวณเขามอทางทิศใต้ของพระที่นั่งอนันตสมาคม มีลักษณะเป็นหอคอย 8 เหลี่ยมหลังคายอดโดม พระที่นั่งองค์นี้ถูกรื้อลงในสมัยรัชกาลที่ 8
สถานที่ภายในพระราชวังดุสิต > พระที่นั่ง > พระที่นั่งสัตลาภิรมย์

เป็นพระที่นั่งที่พระบาทสมเด็จพระจุลจอมเกล้าเจ้าอยู่หัวทรงโปรดเกล้าให้สร้างขึ้นในปี พ.ศ. 2447 เพื่อเป็นที่ประทับเสวยพระกายาหาร ทรงพระกรุณาโปรดเกล้าฯให้ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัติวงศ์ เป็นผู้ออกแบบและดูแลการก่อสร้างมีลีลักษณะเป็นศาลาไทย อยู่ทางทิศตะวันออกของพระที่นั่งอัมพรสถาน ในสมัยรัชกาลที่ 6 ทรงโปรด ให้ลดฐานะและเปลี่ยนชื่อเป็น ศาลาวรสภาภิรมย์  พระที่นั่งองค์นี้ถูกรื้อลงในสมัยรัชกาลที่ 10
สถานที่ภายในพระราชวังดุสิต > พระที่นั่ง > พระที่นั่งราชฤดี

เป็นพระที่นั่งที่พระบาทสมเด็จพระจุลจอมเกล้าเจ้าอยู่หัวทรงโปรดเกล้าให้สร้างขึ้นในปี พ.ศ. 2472 เพื่อเป็นที่ประทับเสวยพระกายาหาร ทรงโปรดให้ สมเด็จกรมพระยานริศรานุวัติวงศ์ เป็นผู้ออกแบบและดูแลการก่อสร้างมีลีลักษณะเป็นศาลาไทยอยู่ทางทิศตะวันออกของพระที่นั่งอัมพรสถาน ในสมัยรัชกาลที่ 6 ทรงโปรด ให้ลดฐานะและเปลี่ยนชื่อเป็น                      ศาลาสำราญมุขมาตย์ และถูกย้ายไปพิพิธภัณฑสถานแห่งชาติพระนครในสมัยรัชกาลที่ 7 ตราบจนปัจจุบัน
สถานที่ภายในพระราชวังดุสิต > พระตำหนัก

พระตำหนักเรือนต้น
พระตำหนักจิตรลดารโหฐาน
พระตำหนักสวนหงส์
พระตำหนักสวนสี่ฤดู
พระตำหนักนกไม้
พระตำหนักสวนบัว
สถานที่ภายในพระราชวังดุสิต > ตำหนัก

ตำหนักสวนไม้สามอย่าง
ตำหนักสวนเขาไม้
ตำหนักสวนหนังสือเล็กและสวนหนังสือใหญ่
ตำหนักสวนบ๋วยไผ่
ตำหนักสวนภาพผู้หญิง
ตำหนักสวนพุดตานเบญจมาศ
ตำหนักสวนพุดตาน
ตำหนักสวนม้าสน
ตำหนักสวนผักชีเข้ม
ตำหนักสวนฝรั่งกังไส
ตำหนักสวนญี่ปุ่น
ตำหนักสวนวิลันดา
ตำหนักสวนโป๊ยเซียน
ตำหนักพระเจ้าบรมวงศ์เธอ กรมหลวงวรเสรฐสุดา
ตำหนักพระเจ้าบรมวงศ์เธอ พระองค์เจ้าอรไทยเทพกัญญา
ตำหนักพระเจ้าบรมวงศ์เธอ พระองค์เจ้าพวงสร้อยสอางค์
ตำหนักพระเจ้าบรมวงศ์เธอ พระองค์เจ้าอรุณวดี
ตำหนักพระองค์เจ้านารีรัตนาและพระองค์เจ้าประดิษฐาสารี
ตำหนักพระเจ้าบรมวงศ์เธอ พระองค์เจ้าบุษบันบัวผัน
ตำหนักพระเจ้าบรมวงศ์เธอ พระองค์เจ้าวาณีรัตนกัญญา
ตำหนักพระเจ้าบรมวงศ์เธอ พระองค์เจ้าแขไขดวง
ตำหนักพระเจ้าบรมวงศ์เธอ พระองค์เจ้ากาญจนากร
สวนสุนันทา
สถานที่ภายในพระราชวังดุสิต > อาคารต่าง ๆ

เรือนเจ้าจอมมารดาวาด
โรงช้างต้น
สำนักราชเลขาธิการ
ทิมดาบ
เรือนยอดบรมมังคลานุสรณีย์
ดูเพิ่ม

พระตำหนักในพระราชวังดุสิต
สถานีรถไฟจิตรลดา
พฤศจิกายน พ.ศ. 2548
วันพุธ ที่ 30 พฤศจิกายน 2548

จอร์จ ดับเบิลยู บุช ประธานาธิบดีสหรัฐฯ กล่าวปราศรัยวันนี้ถึงแผนการถอนทหารของสหรัฐออกจากอิรัก โดยให้เหตุผลว่า กองกำลังของอิรักเองมีความพร้อมมากขึ้น ที่จะรับมือกับสถานการณ์ความมั่นคงภายในอิรักเอง (บีบีซีไทย)
วันอังคาร ที่ 29 พฤศจิกายน 2548

กรมป้องกันและบรรเทาสาธารณภัย สรุปสถานการณ์อุทกภัยภาคใต้ คลี่คลายแล้ว 7 จังหวัด ความเสียหายเบื้องต้นกว่า 80 ล้านบาท (สำนักข่าว กรมประชาสัมพันธ์) เก็บถาวร 2012-01-12 ที่ เวย์แบ็กแมชชีน
การประชุมเรื่องภาวะโลกร้อนของสหประชาชาติเป็นครั้งแรกนับตั้งแต่พิธีสารเกียวโตมีผลบังคับใช้เปิดฉากแล้วที่นครมอนทรีออล สหรัฐเจอแรงกดดันที่ยังไม่ร่วมในพิธีสารฉบับนี้ (บีบีซีไทย)
วันจันทร์ ที่ 28 พฤศจิกายน 2548

ศาลอิรักประกาศพักการพิจารณาคดีนายซัดดัม ฮุสเซน อดีตผู้นำอิรักและพวกอีกเจ็ดคนและเรียกนัดครั้งต่อไปวันที่ 5 ธันวาคมนี้ (บีบีซีไทย)
วันเสาร์ ที่ 26 พฤศจิกายน 2548

สหประชาชาติได้ข้อตกลงกับรัฐบาลซีเรียแล้วที่จะอนุญาตให้สอบสวนเจ้าหน้าที่ซีเรีย กรณีการลอบสังหาร นายราฟิก ฮารีรี อดีตนายกรัฐมนตรีเลบานอน (บีบีซีไทย)
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงพระกรุณาโปรดให้ นายชัยอนันต์ สมุทวณิช แทนพระองค์ไปในการทรงบำเพ็ญพระกุศลคล้ายวันสวรรคต พระบาทสมเด็จพระมงกุฎเกล้าเจ้าอยู่หัว  เป็นปีที่ 80 ณ พระอุโบสถ วัดบวรนิเวศวิหาร ที่มีพระบรมราชสรีรางคารของรัชกาลที่ 6 บรรจุอยู่ใต้ฐานพระพุทธชินสีห์ ซึ่งเป็นพระประธานในพระอุโบสถ
วันพฤหัสบดี ที่ 24 พฤศจิกายน 2548

สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จออก ณ วังรื่นฤดี พระราชทานพระวโรกาสให้ผู้แทนองค์กรใน พระบาทสมเด็จพระมงกุฎเกล้าเจ้าอยู่หัว องค์กรในพระอุปถัมภ์ คณะบุคคลและประชาชนทั่วไป จำนวนประมาณ 1,600 คน เฝ้าถวายชัยมงคลในโอกาสที่ทรงเจริญพระชนมายุ 80 พรรษา พร้อมทั้งพระราชทานเลี้ยงอาหารค่ำแก่ผู้มาเฝ้า และเปิดท้องพระโรงวังรื่นฤดี ให้ได้เข้าชมนิทรรศการเครื่องประดับและสิ่งของล้ำค่าส่วนพระองค์ โอกาสนี้ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าฯ ให้องคมนตรีเชิญดอกไม้พระราชทานมาทูลเกล้าฯ ถวาย และพระบรมวงศานุวงศ์ยังโปรดให้เชิญดอกไม้มาทูลเกล้าฯ ถวายด้วย
วันพุธ ที่ 23 พฤศจิกายน 2548

ความไม่สงบในภาคใต้ของประเทศไทย: หลังการหารือกันระหว่าง ดร.มหาธีร์ โมฮัมหมัด กับ พ.ต.ท.ทักษิณ ชินวัตร เมื่อวันจันทร์ และกับนายอานันท์ ปันยารชุน ประธานคณะกรรมการอิสระเพื่อความสมานฉันท์แห่งชาติ (กอส.) เมื่อวันอังคาร ทาง ดร.มหาธีร์กล่าวว่าจะยุติการเสนอแนะให้ 3 จังหวัดภาคใต้ได้สิทธิในการปกครองตนเอง และต่างเห็นพ้องกันว่าไม่ควรตอบโต้กันด้วยถ้อยคำ (The Nation) เก็บถาวร 2007-09-30 ที่ เวย์แบ็กแมชชีน
วันอังคาร ที่ 22 พฤศจิกายน 2548

ประเทศไทยและสิงคโปร์ประชุมกันโดยวางแผนที่จะเป็น 2 ประเทศแรกในอาเซียน ที่มีความตกลงในการเป็นหุ้นส่วนทางเศรษฐกิจ โดยหวังว่าจะนำไปสู่ความร่วมมือกับชาติอื่น ๆ ทั่วทั้งภูมิภาคภายในปี พ.ศ. 2563 (The Nation) เก็บถาวร 2007-09-30 ที่ เวย์แบ็กแมชชีน
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จออก ณ ท้องพระโรง วังรื่นฤดีสุขุมวิท 38 ในการทรงบำเพ็ญพระกุศลฉลองพระพุทธรูปประจำพระชนมวาร และฉลองพระชนมายุ 80 พรรษา
วันเสาร์ ที่ 19 พฤศจิกายน 2548

ประธานาธิบดีอินเดีย ถวายรางวัลอินทิรา คานธี สาขาสันติภาพ การลดอาวุธและการพัฒนา ประจำปี พ.ศ. 2547 แด่สมเด็จพระเทพรัตนราชสุดาฯ สยามบรมราชกุมารี [สำนักราชเลขาธิการ http://kanchanapisek.or.th/kp15/pps.php เก็บถาวร 2006-06-16 ที่ เวย์แบ็กแมชชีน]
วันจันทร์ ที่ 14 พฤศจิกายน 2548

มีการใช้กำลังโดยเจ้าหน้าที่ตำรวจ สลายม็อบที่คัดค้านการนำการไฟฟ้าฝ่ายผลิตแห่งประเทศไทย (กฟผ.) เข้าตลาดหลักทรัพย์ (ผู้จัดการ)[ลิงก์เสีย]
ระหว่างที่นางคอนโดลีซา ไรซ์ รัฐมนตรีต่างประเทศสหรัฐกำลังเยือนอิสราเอล เธอกล่าวที่นครเยรูซาเล็มว่า การที่ตะวันออกกลางเริ่มเป็นประชาธิปไตยมากขึ้นเรื่อย ๆ จะช่วยให้ปัญหาสันติภาพตะวันออกกลางระหว่างอิสราเอลกับปาเลสไตน์มีโอกาสคลี่คลายได้มากขึ้น
วันอาทิตย์ ที่ 13 พฤศจิกายน 2548

นายอิซซัต อิบราฮิม อัล ดูรี อดีตรองประธานาธิบดีอิรักสมัยนายซัดดัม ฮุสเซนเสียชีวิตแล้ว ด้วยโรคมะเร็งเม็ดเลือดขาว (บีบีซีไทย)
เจ้าหน้าที่ของสหรัฐและยุโรปเปิดเผยว่า สหรัฐมีหลักฐานใหม่ที่ชี้ให้เห็นว่า ความพยายามที่จะพัฒนาอาวุธนิวเคลียร์ของอิหร่านมีความคืบหน้ามาก และหลักฐานที่พบนี้จะทำให้นานาชาติต้องเพิ่มความกดดันให้อิหร่านยุติโครงการดังกล่าว (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันเสาร์ ที่ 12 พฤศจิกายน 2548

นายแพทย์ธวัช สุนทราจารย์ อธิบดีกรมควบคุมโรค แถลงว่าพบผู้ป่วยโรคไข้หวัดนกในเขตคลองสามวา กรุงเทพมหานคร เป็นเด็กชายวัย 1 ปี 6 เดือน คาดว่าได้รับเชื้อจากสิ่งแวดล้อม เนื่องจากในบ้านมีไก่ตาย 3 ตัว ส่วนย่าของผู้ป่วยมีการอักเสบของปอดด้านขวา อยู่ระหว่างรอผลการทดสอบ (กรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
เกิดอุบัติเหตุ ตุ้มน้ำหนักของเครื่องเล่นในงานตลาดนัด อีเอฟเอ็ม ฟันแฟร์ หล่นใส่ศีรษะของ ไผ่ เฟิร์สสเตจ (ไวกูรส์ บุญถนอม) จนก้านสมองตายและเสียชีวิตในวันรุ่งขึ้น (ผู้จัดการ)[ลิงก์เสีย]
วันศุกร์ ที่ 11 พฤศจิกายน 2548

คูเวต - พบเชื้อไข้หวัดนกระบาดครั้งแรกในตะวันออกกลาง หลังคูเวตเจอนกติดเชื้อพร้อมกัน 2 ที่ (คม-ชัด-ลึก)[ลิงก์เสีย]
วันพุธ ที่ 9 พฤศจิกายน 2548

เหตุจลาจลในฝรั่งเศสยังไม่ยุติ แม้ว่าประธานาธิบดีชาก ชีรัก จะสั่งประกาศภาวะฉุกเฉินเพื่อควบคุมสถานการณ์ และเกรงกันว่าเหตุการณ์อาจลุกลามไปยังประเทศอื่น ๆ ในทวีปยุโรป (กรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
นายจาตุรนต์ ฉายแสง รมว.ศธ. เรียกร้องอย่าแก้ปัญหาโดยใช้ความรุนแรง จากกรณีที่ครูกรีดเลือดประท้วงการถ่ายโอนโรงเรียนให้แก่องค์กรปกครองส่วนท้องถิ่น (กรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
บริษัท ซี.พี. เจ้าของร้านค้าเซเว่นอีเลฟเว่น ประกาศว่าจะยังคงวางผลิตภัณฑ์ยาสูบหรือบุหรี่ให้เห็น เนื่องจากยังไม่มีการออกกฎหมายควบคุมอย่างชัดเจน ขณะที่มีการรณรงค์เก็บสินค้าดังกล่าวให้พ้นจากสายตา (กรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันจันทร์ ที่ 7 พฤศจิกายน 2548

เหตุการณ์รุนแรงในกรุงปารีส ดำเนินมาเป็นคืนที่ 10 ประธานาธิบดีชาก ชีรัก แห่งฝรั่งเศส ให้สัมภาษณ์เป็นครั้งแรกหลังความไม่สงบ ว่าจะเร่งเอาตัวผู้ก่อเหตุวุ่นวายมาลงโทษ BBC
วันเสาร์ ที่ 5 พฤศจิกายน 2548

ผู้แทนครูกว่าหนึ่งพันคนจากทั่วประเทศ ร่วมประชุมสัมมนาเรื่องการถ่ายโอนโรงเรียนให้แก่องค์กรปกครองส่วนท้องถิ่น ณ หอประชุมคุรุสภา กระทรวงศึกษาธิการ มีการโกนหัวประท้วงและมีแผนเข้ามาชุมนุมกดดัน พร้อมกับยื่นหนังสือคัดค้านต่อนายกรัฐมนตรีในวันที่ 8 พฤศจิกายน (มติชน)
นายอภิรักษ์ โกษะโยธิน ผู้ว่าราชการกรุงเทพมหานคร เปิดเผยถึงการสร้างส่วนต่อขยายเส้นทางรถไฟฟ้าบีทีเอส ระยะทาง 2.2 กิโลเมตร จากสะพานตากสินไปถนนสมเด็จพระเจ้าตากสิน ซึ่งรัฐบาลได้เห็นชอบให้ดำเนินการแล้วเมื่อวานนี้ว่า ได้กำหนดระยะการก่อสร้าง 1 ปี คาดว่าแล้วเสร็จปลายปี พ.ศ. 2549 ซึ่งเชื่อว่าการเจรจรกับทางบีทีเอสไม่น่าจะมีปัญหา (กรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันศุกร์ ที่ 4 พฤศจิกายน 2548

เกิดการประท้วงและจลาจลขึ้นที่กรุงปารีส ประเทศฝรั่งเศส มีการวางเพลิงโรงเรียน โกดังสินค้า และมีรถยนต์ถูกเผามากกว่า 400 คัน (ซีเอ็นเอ็น เก็บถาวร 2005-11-06 ที่ เวย์แบ็กแมชชีน)
นายแพทย์สุรพงษ์ สืบวงศ์ลี โฆษกประจำสำนักนายกรัฐมนตรี กล่าวถึงเหตุการณ์ปาระเบิดเข้าไปในสำนักงานหนังสือพิมพ์ผู้จัดการ เมื่อคืนที่ผ่านมาว่า ขอประณามการกระทำของผู้ก่อเหตุ โดยจะเร่งให้เจ้าหน้าที่สอบสวนข้อเท็จจริง และหาตัวผู้ก่อเหตุมาให้ได้ และปฏิเสธไม่เกี่ยวข้องกับกรณีที่นายกรัฐมนตรีฟ้องร้องหนังสือพิมพ์ผู้จัดการที่นำเสนอข่าวละเมิดสิทธิส่วนบุคคล (กรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันพฤหัสบดี ที่ 3 พฤศจิกายน 2548

พันเอกอัคร ทิพโรจน์ โฆษกกองทัพบก แถลงจากกองอำนวยการเสริมสร้างสันติสุขจังหวัดชายแดนภาคใต้ (กอ.สสส.จชต.) ว่า พลโทขวัญชาติ กล้าหาญ แม่ทัพภาคที่ 4 และ ผอ.กอ.สสส.จชต. ได้ลงนามประกาศใช้กฎอัยการศึกใน 2 อำเภอของจังหวัดสงขลา คือ อำเภอจะนะ และอำเภอเทพา โดยให้มีผลตั้งแต่วันที่ 3 พ.ย. (กรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
การประชุมผู้นำยุทธศาสตร์ความร่วมมือทางเศรษฐกิจอิระวดี-เจ้าพระยา-แม่โขง หรือ ACMECS เสร็จสิ้นลง ภายหลังการหารือร่วมมือกันในหลายด้าน นอกจากนี้ไทยยังมอบเงิน 100 ล้านบาท ให้กับกองทุนต่อสู้กับไข้หวัดนก (TNA)[ลิงก์เสีย]
ความไม่สงบในภาคใต้ของประเทศไทย: คนร้ายลอบวางระเบิดหลายจุดใน 3 จังหวัดชายแดนภาคใต้ โดยคืนวานนี้ได้เกิดเหตุระเบิดในจังหวัดนราธิวาส ทำให้เสาไฟฟ้าได้รับความเสียหาย ไฟดับนาน 3 ชั่วโมง (บางกอกโพสต์)[ลิงก์เสีย] (สำนักข่าวไทย)[ลิงก์เสีย]
น.พ.สุรพงษ์ สืบวงศ์ลี โฆษกประจำสำนักนายกรัฐมนตรี ปฏิเสธว่าซีไอเอไม่เคยใช้ไทยเป็นหนึ่งในศูนย์กักกันผู้ต้องสงสัยว่าเป็นผู้ก่อการร้ายตามรายงานของหนังสือพิมพ์ The Washington Post ซึ่งอ้างว่าศูนย์กักกันเหล่านี้ตั้งอยู่ใน 8 ประเทศ รวมทั้งไทย อัฟกานิสถาน และประเทศในยุโรปตะวันออก (The Nation)[ลิงก์เสีย]
วันพุธ ที่ 2 พฤศจิกายน 2548

นายนัทธี จิตสว่าง อธิบดีกรมราชทัณฑ์ เผยแผนสร้างเรือนจำบนเกาะในจังหวัดระยอง แบบเดียวกับเรือนจำอัลคาทราซของสหรัฐอเมริกา เพื่อคุมขังนักโทษที่ต้องโทษตลอดชีวิต (กรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
นายกรัฐมนตรีพ.ต.ท.ทักษิณ ชินวัตร ถูกวิพากษ์วิจารณ์อย่างหนัก หลังประกาศจะพัฒนาจังหวัดที่เลือกคนของพรรคไทยรักไทยก่อนจังหวัดที่ไม่เลือก (ผู้จัดการ)[ลิงก์เสีย]
นายการุณ กิตติสถาพร ปลัดกระทรวงพาณิชย์ เปิดเผยว่าดัชนีเงินเฟ้อเดือนตุลาคมทำสถิติเพิ่มขึ้น 6.2% สูงสุดในรอบ 7 ปี และมีแนวโน้มเพิ่มขึ้นต่อไปจนถึงต้นปีหน้า (ผู้จัดการ)[ลิงก์เสีย]
แหล่งข่าว > หนังสือพิมพ์

รายวัน: ไทยรัฐ เก็บถาวร 2005-12-21 ที่ เวย์แบ็กแมชชีน - เดลินิวส์ - ข่าวสด เก็บถาวร 2005-12-21 ที่ เวย์แบ็กแมชชีน - แนวหน้า - กรุงเทพธุรกิจ - ผู้จัดการรายวัน เก็บถาวร 2005-12-25 ที่ เวย์แบ็กแมชชีน - มติชนรายวัน เก็บถาวร 2005-12-20 ที่ เวย์แบ็กแมชชีน - บางกอกโพสต์ - คม - ชัด - ลึก
รายสัปดาห์: ฐานเศรษฐกิจ เก็บถาวร 2020-07-07 ที่ เวย์แบ็กแมชชีน - ประชาติธุรกิจ เก็บถาวร 2009-06-04 ที่ เวย์แบ็กแมชชีน
แหล่งข่าว > โทรทัศน์

ช่อง 3 - ช่อง 5 - ช่อง 7 - ช่อง 9  - ช่อง 11 - ไอทีวี - เนชั่นแชนแนล เก็บถาวร 2005-12-21 ที่ เวย์แบ็กแมชชีน
แหล่งข่าว > สำนักข่าวต่างประเทศ

ซีเอ็นเอ็น - บีบีซี - รอยเตอร์ - เอเอฟพี
สเปกตรัม (กลุ่มดนตรี)

| สเปกตรัม |
| --- | --- |
ที่เกิด: โซล เกาหลีใต้
แนวเพลง: เคป็อป แดนซ์ป็อป
ช่วงปี: พ.ศ. 2561 – 2563
ค่ายเพลง: WYNN

อดีตสมาชิก:  ดงกยู  มินแจ  แจฮัน  ฮวารัง  วิลเลียน  อึนจุน  ดงยุน 
สเปกตรัม (อังกฤษ: SPECTRUM; เกาหลี: 스펙트럼) เป็นกลุ่มบอยแบนด์เกาหลีใต้ภายใต้สังกัด WYNN Entertainment ประกอบด้วยสมาชิก 7 คน ได้แก่ มินแจ, ดงกยู, แจฮัน, ฮวารัง, วิลเลียน, อึนจุน และ ดงยุน จะเปิดตัวในเดือนตุลาคม 2017 แต่เนื่องจากการเข้าร่วม MIXNINE ทำให้ทางต้นสังกัดต้องเลื่อนออกไปเป็นปี 2018 พวกเขาเปิดตัวครั้งแรกเมื่อวันที่ 9 พฤษภาคม 2018 กับมินิอัลบั้ม "Be Born" และเปิดตัวอย่างเป็นทางการในวันที่ 10 พฤษภาคมผ่านเวทีการประกวดในเอ็มเคานต์ดาวน์
ประวัติ > การเสียชีวิตของดงยุน

เมื่อวันที่ 27 กรกฎาคม พ.ศ. 2018 ดงยุนสมาชิกวง Spectrum​ ได้เสียชีวิตลงด้วยวัยเพียง 20 ปี
สมาชิก

| ชื่อในการแสดง> โรมัน | ชื่อในการแสดง> ไทย | ชื่อในการแสดง> ฮันกึล | ชื่อเกิด> โรมัน | ชื่อเกิด> ไทย | ชื่อเกิด> ฮันกึล | วันเกิด | สัญชาติ | กรุ๊ปเลือด | ตำแหน่ง |
| --- | --- | --- | --- | --- | --- | --- | --- | --- | --- |
| Dongkyu | ดงกยู | 동규 | Moon Dongkyu / Moon Seunghyuk | มุน ดงกยู / มุน ซึงฮยอก | 문동규 / 문승혁 | 16 พฤศจิกายน พ.ศ. 2535 (32 ปี) |  เกาหลีใต้ | B | นักร้องนำ |
| Minjae | มินแจ | 민재 | Jo Minjae | โจ มินแจ | 조민재 | 08 สิงหาคม พ.ศ. 2537 (30 ปี) |  เกาหลีใต้ | O | หัวหน้าวง , นักร้องนำ , นักเต้นหลัก |
| Jaehan | แจฮัน | 재한 | Kim Jaehan | คิม แจฮัน | 김재한 | 01 กรกฎาคม พ.ศ. 2538 (29 ปี) |  เกาหลีใต้ | A | นักร้องเสียงหลัก |
| Hwarang | ฮวารัง | 화랑 | Park Jongchan | ปาร์ค จงชาน | 박종찬 | 05 ธันวาคม พ.ศ. 2538 (29 ปี) |  เกาหลีใต้ | B | แร็ปเปอร์นำ |
| Villain | วิลเลียน | 빌런 | Lee Seunghyun | อี ซึงฮยอน | 이승현 | 17 กรกฎาคม พ.ศ. 2541 (26 ปี) |  เกาหลีใต้ | B | แร็ปเปอร์หลัก , นักเต้นนำ |
| Eunjun | อึนจุน | 은준 | Choi Eunjun | ชเว อึนจุน | 최은준 | 06 สิงหาคม พ.ศ. 2542 (25 ปี) |  เกาหลีใต้ | AB | นักร้องสนับสนุน |
อดีตสมาชิก
| Dongyoon | ดงยุน | 동윤 | Kim Dongyoon | คิม ดงยุน | 김동윤 | 03 มิถุนายน พ.ศ. 2541 – 27 กรกฎาคม พ.ศ. 2561 (20 ปี) |  เกาหลีใต้ | B | แร็ปเปอร์หลัก , ภาพลักษณ์วง |
ภาษาฝรั่งเศสครีโอลดอมินีกา

| ภาษาฝรั่งเศสครีโอลดอมินีกา |
| --- | --- |
Kwéyòl Dominik
kwéyòl, patwa
ภูมิภาค: ดอมินีกา
ชาติพันธุ์: ชาวดอมินีกา
จำนวนผู้พูด: ไม่ทราบ (42600 อ้างถึง1998)
ตระกูลภาษา: French Creole  Circum-Caribbean Frenchฝรั่งเศสครีโอลแอนทิลลีสภาษาฝรั่งเศสครีโอลดอมินีกา
สถานภาพทางการ
ภาษาทางการ:  ดอมินีกา
รหัสภาษา
ISO 639-3: –
Linguasphere: 51-AAC-ccg
ภาษาฝรั่งเศสครีโอลดอมินีกา เป็นครีโอลที่มีพื้นฐานมาจากภาษาฝรั่งเศสและเป็นภาษาที่ใช้พูดกันอย่างแพร่หลายในดอมินีกา ถือได้ว่าเป็นภาษาถิ่นที่แตกต่างของภาษาฝรั่งเศสครีโอลแอนทิลลีส
ประวัติ

ภาษาฝรั่งเศสครีโอลดอมินีกาเป็นสำเนียงย่อยของภาษาฝรั่งเศสครีโอลแอนทิลลีส ซึ่งพูดกันในเกาะอื่น ๆ ของเลสเซอร์แอนทิลลีส และมีความเกี่ยวข้องอย่างใกล้ชิดกับสำเนียงที่พูดใน มาร์ตีนิก กัวเดอลุป เซนต์ลูเชีย กรีเนดา และตรินิแดดและโตเบโกบางส่วน อัตราความสามารถในการเข้าใจของผู้พูดภาษาฝรั่งเศสครีโอลแอนทิลลีสสายย่อยอื่น ๆ อยู่ที่เกือบร้อยละ 100 ลักษณะทางวากยสัมพันธ์ ไวยากรณ์ และคำศัพท์แทบจะเหมือนกันกับภาษาฝรั่งเศสครีโอลมาร์ตีนิกและภาษาฝรั่งเศสครีโอลเซนต์ลูเชีย แม้ว่าภาษาฝรั่งเศสครีโอลดอมินีกาจะมีคำยืมภาษาอังกฤษมากกว่าก็ตาม
ผู้ที่พูดภาษาฝรั่งเศสครีโอลเฮติก็สามารถเข้าใจภาษาฝรั่งเศสครีโอลดอมินีกาได้เช่นกัน ถึงแม้จะมีลักษณะเฉพาะหลายอย่าง แต่ก็สามารถสื่อสานเข้าใจกันได้
ภาษาฝรั่งเศสครีโอลดอมินีกาก็เหมือนกับภาษาฝรั่งเศสครีโอลอื่น ๆ ที่มีพื้นฐานมาจากภาษาฝรั่งเศสในแคริบเบียน ซึ่งคำศัพท์ก็มาจากภาษาฝรั่งเศสเป็นหลัก โดยได้รับอิทธิพลจากภาษาแอฟริกันและแคริบเบียนในส่วนของโครงสร้างคำ[ต้องการอ้างอิง] นอกจากนี้ สำนวนต่าง ๆ ยังสะท้อนถึงการมีอยู่ของภาษาอังกฤษครีโอล และอิทธิพลของภาษาสเปนก็ปรากฏให้เห็นเช่นกัน[ต้องการอ้างอิง]
ในปี 1635 ฝรั่งเศสเข้ายึดกัวเดอลุปและมาร์ตีนิกและเริ่มก่อตั้งอาณานิคมน้ำตาลขึ้น ส่วนดอมินีกานั้นยังไม่ได้ถูกล่าอาณานิคม เนื่องจากทุกความพยายามในการตั้งถิ่นฐานล้มเหลว ก่อนปี 1690 คนตัดไม้ชาวอังกฤษและฝรั่งเศสเดินทางมายังดอมินีกาเพื่อใช้ประโยชน์จากทรัพยากรป่าไม้ ต่อมาชาวฝรั่งเศสจากมาร์ตีนิกและกัวเดอลุปพร้อมทาสของพวกเขาได้ตั้งถิ่นฐานในดอมินีกาสำเร็จ และก่อตั้งฟาร์มขนาดเล็กเพื่อปลูกกาแฟ ฝ้าย ไม้ และยาสูบ จากกระบวนการนี้ ภาษาฝรั่งเศสครีโอลดอมินีกาจึงเริ่มพัฒนาขึ้นในหมู่ทาส โดยเกิดจากการผสมผสานของภาษาฝรั่งเศสคลีโอลกัวเดอลุปและมาร์ตีนิก ก่อนที่จะได้รับอิทธิพลเพิ่มเติมจากคำศัพท์ของชนพื้นเมืองชาวอเมริกันและภาษาอังกฤษ ตั้งแต่นั้นเป็นต้นมา ภาษาฝรั่งเศสครีโอลดอมินีกาก็ยังคงอยู่มาจนถึงปัจจุบัน แม้ว่าดอมินีกาจะถูกส่งต่อให้เป็นอาณานิคมของอังกฤษ และมีการนำคำภาษาอังกฤษเข้ามาใช้เพิ่มขึ้นก็ตาม การพัฒนาระบบการคมนาคมที่ล่าช้าในดอมินีกาเป็นอุปสรรคต่อการแพร่ขยายของภาษาอังกฤษ ซึ่งเป็นภาษาราชการของประเทศ โดยเฉพาะในหมู่บ้านที่อยู่ห่างไกล ทำให้ภาษาฝรั่งเศสครีโอลดอมินีกายังคงเป็นภาษาพูดเพียงภาษาเดียวของพวกเขา มีลักษณะที่เป็นภาษาฝรั่งเศสอย่างเข้มข้น และยังคงมีบทบาทสำคัญในวัฒนธรรมของดอมินีกา
คำสรรพนาม

| ไทย | ครีโอล | หมายเหตุ |
| --- | --- | --- |
| ฉัน | Mon, Mwen, An | ทั้งสามรูปแบบนี้มีความหมายเหมือนกัน |
| คุณ (เอกพจน์) | Ou/Vou |  |
| เขา/เธอ | I | ครีโอลมีคำสรรพนามกลางที่สามารถใช้แทนคำว่า "เขา" หรือ "เธอ" ได้ |
| เขา | Misyé | ตัวอย่าง: Misyé pa djè ni tan (เขาแทบไม่มีเวลามาก) |
| เธอ | Manmzèl | ตัวอย่าง: Manmzèl pa djè enmen jwé (เธอไม่ชอบเล่นมากนัก) |
| พวกเรา | Nou |  |
| คุณ (พหูพจน์) | Zòt, Zò | นี่ไม่ใช่ "คุณ" ที่ใช้กันทั่วไป "Zò" ใช้ในกัวเดอลุป |
| พวกเขา | Yo | ตัวอย่าง: Yo ka jwé (พวกเขาเล่น) |
ซากาแน็กชัน

วงร็อกญี่ปุ่น
| ซากาแน็กชัน |
| --- | --- |

ข้อมูลพื้นฐาน
ฉายา: ซากานะ
ที่เกิด: นครซัปโปโระ ประเทศญี่ปุ่น
แนวเพลง:  ออลเทอร์นาทิฟร็อก  อินดีร็อก  นิวเวฟ  อิเล็กทรอนิกา  บิกบีต 
ช่วงปี: พ.ศ. 2548–ปัจจุบัน
ค่ายเพลง:  เบบสตาร์ (พ.ศ. 2550-2551)  วิกเตอร์ (พ.ศ. 2552-ปัจจุบัน)  เอ็นเอฟ (พ.ศ. 2558-ปัจจุบัน) 

สมาชิก: อิจิโร ยามางูจิ โมโตฮารุ อิวาเดระ อามิ คูซาการิ เอมิ โอกาซากิ เคอิจิ เอจิมะ

เว็บไซต์: เว็บไซต์ทางการ (ในภาษาญี่ปุ่น)
ซากาแน็กชัน (ญี่ปุ่น: サカナクション; โรมาจิ: Sakanakushon; ชื่อวงเขียนเป็นอักษรโรมันว่า "sakanaction" ด้วยตัวพิมพ์เล็กทั้งหมด) เป็นวงดนตรีร็อกญี่ปุ่นจากนครซัปโปโระ จังหวัดฮกไกโด ดนตรีของวงเป็นการผสมผสานระหว่างแนวเพลงออลเทอร์นาทิฟร็อก, อิเล็กทรอนิกส์, ป็อป และนิวเวฟ วงประกอบด้วยสมาชิก 5 คน ได้แก่ อิจิโร ยามางูจิ, โมโตฮารุ อิวาเดระ, อามิ คูซาการิ, เอมิ โอกาซากิ และเคอิจิ เอจิมะ
ชื่อ "ซากาแน็กชัน" เป็นการควบคำระหว่างคำว่า "ซากานะ" (มีความหมายว่า "ปลา" ในภาษาญี่ปุ่น) และคำว่า "แอ็กชัน" (action) วงซากาแน็กชันเองระบุว่าชื่อวงของพวกตนสะท้อนถึงความปรารถนาที่จะกระทำการ (act) อย่างว่องไวและพลิ้วไหว เหมือนกับปลาในน้ำ โดยไม่หวั่นเกรงความเปลี่ยนแปลงในแวดวงดนตรี ผลงานเพลงของวงซากาแน็กชันขึ้นถึง 10 อันแรกของชาร์ตออริคอนในประเทศญี่ปุ่นอย่างสม่ำเสมอ
แหล่งข้อมูลอื่น

เว็บไซต์ทางการ
Sakanaction @ Victor Entertainment (ในภาษาญี่ปุ่น)
Yamaguchi Ichiro Official Blog "Sakana to Ongaku" (ในภาษาญี่ปุ่น)
Ejima Keiichi Official Blog "Sahanji Antenna" (ในภาษาญี่ปุ่น)
Yamaguchi Ichiro ที่เอกซ์ (ทวิตเตอร์)
Ejima Keiichi ที่เอกซ์ (ทวิตเตอร์)
โหมโรง เดอะ มิวสิคัล

| โหมโรง เดอะ มิวสิคัล |
| --- | --- |
ภาพโปสเตอร์โปรโมทการแสดงในครั้งที่ 1
ดนตรี: จักรพัฒน์ เอี่ยมหนุน
คำร้อง: ประภาส ชลศรานนท์
หนังสือ: ดัดแปลงบทเดิมจาก อิทธิสุนทร วิชัยลักษณ์
อ้างอิงจาก: ชีวประวัติของ หลวงประดิษฐไพเราะ (ศร ศิลปบรรเลง) และภาพยนตร์โหมโรง
งานสร้าง: ละครเพลง
โหมโรง เดอะ มิวสิคัล เป็นละครเวทีจากบริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งสร้างจากภาพยนตร์ชื่อเดียวกันที่ฉายเมื่อปี พ.ศ. 2547 นำแสดงโดย กรกันต์ สุทธิโกเศศ, สาธิดา พรหมพิริยะ, ทวีศักดิ์ อัครวงษ์, ศรัทธา ศรัทธาทิพย์ เป็นต้น กำกับการแสดงโดย ธีรวัฒน์ อนุวัตรอุดม มีการจัดการแสดงละครเวทีเรื่องนี้ทั้งหมด 4 ครั้ง คือในปี พ.ศ. 2558 (2 ครั้ง), พ.ศ. 2561 และ พ.ศ. 2568 โดยจัดแสดงที่ โรงละครเคแบงก์สยามพิฆเนศ ชั้น 7 ศูนย์การค้าสยามสแควร์วัน ทั้งหมด
การจัดแสดง

การจัดการแสดงครั้งแรกผลิตร่วมกับโต๊ะกลมโทรทัศน์ เดิมกำหนดจัดการแสดงในวันที่ 4, 5, 23–26, 30 เมษายน และ 1–3 พฤษภาคม พ.ศ. 2558 จำนวน 15 รอบ ก่อนเพิ่มรอบอีก 12 รอบ ในวันที่ 7–17 พฤษภาคม พ.ศ. 2558 รวมเป็น 27 รอบ โดยเป็นละครเวทีเรื่องแรกที่จัดการแสดงในโรงละครเคแบงก์สยามพิฆเนศ โดยจัดการแสดงรอบปฐมฤกษ์เมื่อวันที่ 31 มีนาคม พ.ศ. 2558 หลังเสร็จสิ้นพิธีเปิดโรงละครเคแบงก์สยามพิฆเนศ
การจัดแสดงครั้งที่สอง ใช้ชื่อว่า "โหมโรง เดอะ มิวสิคัล Restage" โดยนักแสดงและทีมงานชุดเดิม และผลิตร่วมกับโต๊ะกลมโทรทัศน์เช่นเดียวกัน แต่มีการปรับเปลี่ยนในรายละเอียด โดยมีการเพิ่มเพลงแต่งใหม่ให้ผู้รับบทพันโทวีระขับร้อง 1 เพลง รวมถึงพัฒนาการในการเล่นระนาดของผู้รับบทนายศร และมีการจัดทำบทบรรยายใต้ภาพภาษาอังกฤษเพื่อให้ชาวต่างชาติเข้าใจเนื้อเรื่องได้มากขึ้น เดิมกำหนดจัดการแสดงในวันที่ 6–8, 13–15 และ 20–22 พฤศจิกายน พ.ศ. 2558 ก่อนเพิ่มรอบอีก 2 รอบ ในวันที่ 28 และ 29 พฤศจิกายน พ.ศ. 2558 รวมเป็น 14 รอบ
การจัดแสดงครั้งที่สาม ใช้ชื่อว่า "โหมโรง เดอะ มิวสิคัล 2561" ผลิตร่วมกับโต๊ะกลมโทรทัศน์อีกครั้ง โดยมีการเปลี่ยนตัวนักแสดงจาก 2 รอบก่อนหน้าบางส่วน เบื้องต้นมีกำหนดจัดการแสดงในวันที่ 5 พฤษภาคม–3 มิถุนายน พ.ศ. 2561 จำนวน 10 รอบ ก่อนเพิ่มรอบอีก 1 รอบ ในวันที่ 2 มิถุนายน พ.ศ. 2561 รวมเป็น 11 รอบ
การจัดแสดงครั้งที่สี่ ใช้ชื่อว่า "โหมโรง เดอะ มิวสิคัล 2568" เป็นการจัดแสดงในโอกาสครบรอบ 10 ปีแห่งการก่อตั้งโรงละครเคแบงก์สยามพิฆเนศ โดยมีการเปลี่ยนตัวนักแสดงจาก 3 รอบก่อนหน้าอีกบางส่วนเช่นกัน เบื้องต้นมีกำหนดจัดการแสดงในวันที่ 4, 10, 11 และ 16–18 พฤษภาคม พ.ศ. 2568 จำนวน 8 รอบ